
Tárgy: A Herendi Városüzemeltetési Intézmény Közszolgálató Intézmény Szervezeti és Működési Szabályzatának módosítása
Készítette: Princzes Györgyi
Előterjesztés
amely készült a Képviselő-testület 2020. október 29-i ülésére
Tisztelt Képviselő-testület!
A Herendi Városüzemeltetési Intézmény Közszolgálató Intézmény (továbbiakban: VÜKI) alapító okiratának a 166/2020. (X.15.) számú önkormányzati határozatával történő módosítása miatt szükségessé vált az intézmény Szervezeti és Működési Szabályzatának (továbbiakban SZMSZ) a módosítása. 
Az SZMSZ 2. pontjában rögzítésre került az új alapító okirat száma és dátuma, valamint a 2.1 pont kiegészült a 049010 Máshova nem sorolt gazdasági ügyek kormányzati funkcióval. 
Kérem a Tisztelt Képviselő-testületet, hogy az előterjesztés mellékletét képező módosításokkal (dőlt vastagon szedett) egységes szerkezetbe foglalt Szervezeti és Működési Szabályzatot szíveskedjék megtárgyalni és jóváhagyni.
Határozati javaslat
Herend Város Önkormányzat Képviselő-testülete a Herendi Városüzemeltetési Közszolgáltató Intézmény módosításokkal egységes szerkezetbe foglalt Szervezeti és Működési Szabályzatát a beterjesztés szerint jóváhagyja. 
Felelős: polgármester, intézményvezető, jegyző
Határidő: azonnal
Herend, 2020. október 26.

